Eleving Group

***Eleving Group*** ir starptautiska finanšu nozares uzņēmumu grupa, ko pārvalda Luksemburgā reģistrēts uzņēmums *Eleving Group S.A.* Grupas pirmsākums ir Latvijā, un galvenā atrodas Rīgā, ar birojiem Viļņā un Tallinā.

Grupas biznesa virzieni ietver transportlīdzekļu un patēriņa finansējuma pakalpojumus. Tā darbojas ar zīmoliem: ***mogo***, ***Primero***, ***Renti***, ***Kredo***, ***Bongo***, ***Tigo***, ***Sebo***, ***Express Credit***.
*Eleving Group* veic saimniecisko darbību Latvijā, Lietuvā, Igaunijā, Rumānijā, Moldovā, Albānijā, Ziemeļmaķedonijā, Gruzijā, Armēnijā, Uzbekistānā, Kenijā, Ugandā, Botsvanā, Namībijā, Zambijā un Lesoto.

*Eleving Group* patiesie labuma guvēji (2024. gada septembrī): Aigars Kesenfelds (43,67 %), Alberts Pole (14,56 %), Kristaps Ozols (14,56 %), Māris Keišs (14,56 %), Mārcis Grīnis (2,50 %), Jēkabs Endziņš (2,50 %).
Uzņēmuma akcijas tiek kotētas *[[Nasdaq Riga]]* Baltijas oficiālajā sarakstā (kods *ELEVR*) un Frankfurtes biržā (kods *OT8*).

## Vēsture
2012. gada 3. maijā tika dibināts uzņēmums **AS ''Autocredit.lv*** ar mērķi sniegt transportlīdzekļu [[Izpirkumnoma|līzinga]] pakalpojumus. 25. septembrī uzņēmumu pārdēvēja par *'AS *mogo***. Decembrī tas sāka attīstīt partneru tīklu, iesaistot automašīnu tirgotājus. 31. decembrī Lietuvā tika dibināts meitas uzņēmums ''UAB mogo LT''.
2013. gada 8. janvārī Igaunijā tika dibināts meitas uzņēmums ''mogo OÜ'' (kopš 2022. gada ''Primero Finance OÜ'').
2013. gadā ''mogo'' atvēra klientu apkalpošanas centrus Rīgā ([[Ceļu satiksmes drošības direkcija|CSDD]] telpās), Daugavpilī, Liepājā, kā arī transportlīdzekļu tirdzniecības centru Rīgā, A. Deglava ielā. Turpmākajos gados uzņēmums paplašinājās. AS ''mogo'' lielākie akcionāri 2013. gadā bija AS ''Skillion Ventures'' (61,34 %) un SIA "MM investīciju risinājumi (30,66 %).

[[Attēls:mogo-logo.svg|thumb|140px|right|''mogo'' logotips]]
2014. gada 1. jūlijā 100 % AS ''mogo'' akciju iegādājās Luksemburgā reģistrēts uzņēmums ***Mogo Finance S.A.***
2014. gadā ''Mogo Finance'' Gruzijā dibināja uzņēmumu ''Mogo LLC''.
2015. gadā ''mogo'' sāka sadarbību ar savstarpējo aizdevumu platformu ''[[Mintos]]''.
2016. gada tika izveidoti meitas uzņēmumi Polijā, Rumānijā, Bulgārijā un Spānijā.
2016. gada beigās ''Mogo Finance S.A.'' lielākie īpašnieki bija: AS ''Alps Investments'' (32 %) un SIA "MM Investīcijas" (30,66 %).

2017. gada tika izveidoti meitas uzņēmumi Albānijā, Moldovā, [[Ukraina|Ukrainā]] un [[Baltkrievija|Baltkrievijā]] un sākta darbība Armēnijā.
2017. gadā ''mogo'' Latvijā sāka izsniegt patēriņa aizdevumus.
2017. gada beigās ''Mogo Finance S.A.'' lielākie īpašnieki bija: ''Modo Investments Limited'' (Malta, 31,62 %), ''Autoinvest International'' (Malta, 31,62 %), ''Centillion Holding Limited'' (Malta, 10,54 %), ''LVS Limited'' (Malta, 10,54 %), AS ''Obelo Capital'' (Latvija, 10,54 %).

2018. gadā grupa ieviesa jaunus zīmolus: ***Renti*** un ***Longo***, kā arī sāka darbību [[Kazahstāna|Kazahstānā]] un Uzbekistānā.
2019. gada martā par latvijas uzņēmuma AS ''mogo'' akcionāriem kļuva AS ''HUB1'' (98 %; ''Mogo Finance S.A.'' meitasuzņēmums) un SIA ''Tobago capital'' (2 %).

2020. gadā grupa sāka motociklu taksometru finansēšanas pakalpojumu sniegšanu Kenijā un Ugandā, kā arī patēriņa kredītu izsniegšanu Ziemeļmaķedonijā.
2021. gada oktobrī ''Mogo Finance S.A.'' mainīja nosaukumu uz ***Eleving Group S.A.***
2021. gadā koncerns nolēma pilnībā izstāties no [[Balkānu pussala|Balkānu]] reģiona ar auto finansēšanas biznesu, kā arī aiziet no Polijas un Kazahstānas. Savukārt Igaunijā tika nolemts turpināt savu darbību ar tāda uzņēmuma starpniecību, kurā ''Eleving Group'' piederētu mazākuma līdzdalība.

2022. gada jūnijā ''Eleving Group'' līdzfinansēja elektroauto koplietošanas pakalpojuma ''OX Drive'' ieviešanu Latvijā (2024. gadā apvienoja ar CarGuru).
2022. gadā ''Eleving Group'' pārņēma zīmolu ***Express Credit**' un sāka izsniegt patēriņa kredītus Botsvanā, Namībijā, Zambijā un Lesoto.
2022. gadā grupa iegāja Somijas tirgū, bet pagaidām apstādināja darbību turpmākai uzņēmējdarbības izpētei, savukārt Baltkrievijā koncerns aktīvi samazināja aizdevumu izsniegšanu.

2024. gada 11. septembrī *Eleving Group* paziņoja, ka veiks [[sākotnējais publiskais piedāvājums|sākotnējo publisko piedāvājumu]], un akcijas plānots kotēt *Nasdaq Riga'' Baltijas oficiālajā sarakstā un Frankfurtes biržā. 23. septembrī sākās parakstīšanās uz akcijām, un tā noslēdzās 8. oktobrī, piesaistot 29 miljonus eiro. Akciju tirdzniecība biržās sākās 16. oktobrī.

## Atsauces

## Ārējās saites
* Eleving vietne